Digimon Zero Two

Digimon Zero Two (tunnettu myös nimillä Digimon Adventure 02 tai Digimon 02) on toinen Digimon-animesarja. Se esitettiin Japanin ulkopuolella sarjan Digimon: Digital Monsters toisena tuotantokautena.

Juoni 
Kolme vuotta Apocalymonia vastaan käydyn taistelun jälkeen Valitut lapset eivät enää mene niin usein Digimaailmaan, vaan he keskittyvät enemmän harrastuksiin ja koulunkäyntiin. Poikkeuksina ovat joukon kuopukset Takeru ja Hikari, jotka ovat nyt samanikäisiä kuin muut alkuperäiset lapset olivat kolme vuotta sitten. Alkuperäisten Valittujen lasten tilalle tulee Hikarin ja Takerun lisäksi kolme uutta lasta digimoneineen tekemään töitä Digimaailman pelastamiseksi, jota hallitsee pahamaineinen Digimon-keisari, joka lopulta muuttuu hyväksi ja liittyy lasten joukkoon digimonkumppaninsa kanssa. Vaan uusi uhka nostaa jo päätään, kun Archnemon ja Mummymon alkavat kylvätä kauhua Digimaailmassa. Seuraavaksi valitut kohtaavat omassa maailmassaan Yukio Oikawan nimisen miehen, joka lapsesta asti on halunnut digimaailmaan. Vanhojen Valittujen lasten digimonien onnistuu lopulta saada Ultimate- ja Mega-muotonsa takaisin. Todellinen vihollinen paljastuu lopulta kolmanneksi viimeisessä jaksossa ja se on Vamdemon, joka oli kolme vuotta sitten selvitynyt VenomVandemon-muotonsa tuhoutumisen jälkeen datana Oikawan sisällä, ja hän palaa BelialVamdemonina. Vandemon saadaan kuitenkin lopulta tuhottua kaikkien valittujen lasten avulla. Mukana on Toivon, Valon ja itäisen alueen vartija Qinglongmon.

Tunnukset 
 Daisuke – rohkeus ja ystävyys
 Miyako – rakkaus ja rehellisyys
 Iori – viisaus ja luotettavuus
 Takeru – toivo
 Hikari – valo
 Ken – lempeys

Digi-Eggit 

Kaikki Valitut lapset omistavat tunnustensa mukaiset Digi-Eggit, paitsi Ken. Lisäksi Daisuke sai käyttöönsä parin jakson ajaksi kultaisen Ihmeiden Digi-Eggin, jonka avulla V-mon kultahaarniskoitui Magnamoniksi.

Viholliset 

 BelialVamdemon (): Vandemonin voimakkain muoto. Toisen kauden pääpahis ja piilossa lähes koko kauden ajan. Voimakkaampi kuin Demon. Imperialdramon surmasi hänet.
 Yukio Oikawa: BelialVandemonin alaisena toiminut. Kuoli kun uhrasi ruumiinsa palauttaakseen Digimaailman entiselleen koska BelialVamdemon vei paljon hänen elinvoimaansa.
 Archnemon (): Oikawan apulainen, joka muutti hiuksillaan Pimeitä torneja pahoiksi Digimoneiksi. Oli valmistettu Oikawan DNA:ta käsittelevän tietorakennan datasta. BelialVamdemon surmasi hänet.
 Mummymon: Toinen Oikawan apulainen ja samalla Archnemonin apulainen. Archnemonin tapaan valmistettu Oikawan DNA:ta käsittelevän tietorakennan datasta. BelialVamdemon surmasi hänet.
 Digimon-keisari: Digimon-keisari oli Oikawan ja Archnemonin vaikutuksen alaisena. Myöhemmin lapset saivat selville, että hän on koulun paras opiskelija, Ken Ichijouji. Hän liittyi myöhemmin Valittujen lasten joukkoon. Digimon Adventure tri. -elokuvasarjassa Yggdrasilia palveleva ”Pimeä Gennai” käytti holograafista valeasua Kenistä Digimon-keisarin vaatteissa liikkuessaan oikeassa maailmassa.
 Millenniummon: Kimeramonin Mega-muoto, esiintyy muistona Kenille. Tuhoutumisensa jälkeen Pimeyden siemen kiinnittyi Keniin.
 Dragomon: Pimeyden Meren kuningas. Ei varsinainen esiintyminen. 
 Kimeramon: Digimon-keisarin kokoama, eri Digimonien osista koottu Digimon. Magnamon surmasi hänet.
 Devimon: Yksi ensimmäisen kauden pahiksista. Ruumis esiintynyt Pimeyden pyörteessä. Digimon-keisari käytti häntä osana Kimeramonia, mutta esti keisaria kontrolloimasta tätä.
 Wendigomon: Kolmannen elokuvan pahis. Kehittyi Antylamoniksi taistellessa valittuja vastaan, sitten Cherubimoniksi. Magnamon ja Rapidmon hävittivät hänet.
 BlackWarGreymon: Archnemonin sadasta Pimeästä Tornista luoma musta versio Agumonin Mega-muodosta. BlackWarGreymonista tuli myöhemmin hyvä, mutta hän uhrasi itsensä sulkiessaan portin digimaailmaan.
 Demon: Yksi seitsemästä demonilordista. Karkotettiin Pimeyden Merelle.
 LadyDevimon: Yksi Demonin palvelijoista. Silphymon surmasi hänet.
 MarinDevimon: Toinen Demonin palvelija. Shakkoumon surmasi hänet.
 SkullSatamon: Kolmas Demonin palvelija. Imperialdramon surmasi hänet.
 Diaboromon: Toisen ja neljännen elokuvan pahis. Omnimon surmasi hänet toisessa elokuvassa, mutta hän muuttui neljännessä elokuvassa seuraavaan muotoon, Armageddemoniksi. Kuoli, kun lopullisesti Paladin-muotoon muuttunut Imperialdramon surmasi hänet.

Näyttelijät

Japani

Englanti

Suomi 
Huom! Tuotantotalo Werne jälkiäänitti suomeksi vain jaksot 1–26. Edeltäjänsä tavoin, jälkiäänitys perustui suoraan alkuperäiseen japaninkielisen versioon, englanninkielisen version sijaan. 

Suomenkielisen version käännöksen ja ohjauksen teki Teuvo Matala.

Katso myös 
 Luettelo televisiosarjan Digimon Zero Two jaksoista

Lähteet 

Digimon